**E-TUND – KOHTUME ÜHISES VIRTUAALSES KLASSIRUUMIS**



**TUNNIKAVA #450**

| **Tunni teema:** | Miks ja kuidas kaitsta imetajat? |
| --- | --- |
| **Külalisõpetaja:** | **Liisa Rennel**,lendorava ekspert, Keskkonnaamet |
| **Õpilased:** | 4.-6. klass |
| **Tunni õpieesmärk:** | Õpilane teab liikide (sh imetajate) kaitse korraldamise põhietappe. |
| **Seos RÕK-iga:** | rohepädevus |
| **45-minutilise tunni ülesehitus:**  **5 min 15 + 5 min 20 min**  ettevalmistus ja häälestus ülekanne + küsimused külalisõpetajale õpilaste iseseisev töö klassis | |
| **Tunni teema taust:** | Selles e-tunnis tuleb juttu liigikaitsest. Lendorava ekspert Liisa Rennel räägib, kui palju on Eestis imetajaid ja kui paljud neist vajavad kaitset. Lisaks saame teada, mis neid ohustab ja millised on erinevad viisid nende kaitseks ning millist rolli mängivad siinjuures seire ja uuringud. |
| **Häälestus:** | Vaadata pilte ja valida loetelust, mis loomaga on tegu ja millisesse seltsi ta kuulub. (Vt täidetud töölehte allpool) |
| **Õpilaste iseseisev**  **töö:** | Vt täidetud töölehte allpool |
| **Võimalikud lisamaterjalid:** | Keskkonnaamet liigikaitsest <https://keskkonnaamet.ee/elusloodus-looduskaitse/looduskaitse/liigikaitse>  Looduskaitseseadus <https://www.riigiteataja.ee/akt/106072023018>  I ja II kaitsekategooriana kaitse alla võetavate liikide loetelu <https://www.riigiteataja.ee/akt/118062014020>  III kaitsekategooria liikide kaitse alla võtmine <https://www.riigiteataja.ee/akt/104072014022>  The IUCN Red List of Threatened Species <https://www.iucnredlist.org/> |

**Tööleht “Miks ja kuidas kaitsta imetajat?”**

Sel korral on külas lendorava ekspert Liisa Rennel Keskkonnaametist. Tunnis räägime kui palju on Eestis imetajaid ja kui paljud neist vajavad kaitset. Uurime, mis neid ohustab ja millised on erinevad viisid nende kaitseks ning millist rolli mängivad siinjuures seire ja uuringud.

**Kasuta töölehte nii:**

* enne otseülekannet pane kirja, kes on pildil;
* otseülekande ajal küsi esinejalt küsimusi;
* pärast otseülekannet lahenda ülesanded.

**ENNE OTSEÜLEKANNET**

Vaata erinevate imetajate pilte ja vali loetelust, mis loomaga on tegu ning millisesse seltsi ta kuulub.

**LOOM:** VEELENDLANE, LENDORAV, SIIL, HALLHÜLJES, METSKITS

**SELTS:** NÄRILISED, PUTUKTOIDULISED, KÄSITIIVALISED, KISKJALISED, SÕRALISED



Loom METSKITS Loom HALLHÜLJES Loom VEELENDLANE

Selts SÕRALISED Selts KISKJALISED Selts KÄSITIIVALISED



****

Loom LENDORAV Loom SIIL

Selts NÄRILISED Selts PUTUKTOIDULISED

**OTSEÜLEKANDE AJAL KÜSI KÜSIMUSI**

Et saada vastuseid enda jaoks olulistele küsimustele, saad otseülekande ajal esinejale küsimusi esitada.

Selleks ütle oma küsimus õpetajale, kes selle esinejale edastab.

**PÄRAST OTSEÜLEKANNET LAHENDA ÜLESANDED**

1) Kirjuta looma juurde teda ohustav tegur ja viis, kuidas liiki kaitsta. Ühele liigile võib sobida ka mitu ohustavat tegurit või kaitsmise viisi. Ohustavad tegurid ja kaitsmise viisid on sulle ette antud. Ülesande lahendamisel võid kasutada interneti abi.

**Ohustavad tegurid:** keskkonnareostus, elupaikade hävitamine, konkureeriva võõrliigi (mink e ameerika naarits) levik, üleküttimine, häirimine talvitumise ajal

**Kaitsmise viisid**: küttimise reguleerimine, elupaikade kaitse alla võtmine, inimeste teadlikkuse tõstmine, saastavate tegevuste reguleerimine, võõrliigi väljapüük

| **Liik** | **Mis seda liiki ohustab?** | **Kuidas seda liiki kaitsta?** |
| --- | --- | --- |
| ilves | üleküttimine | küttimise reguleerimine |
| lendorav | elupaikade hävitamine | elupaikade kaitse alla võtmine,  inimeste teadlikkuse tõstmine |
| nahkhiir | häirimine talvitumise ajal | inimeste teadlikkuse tõstmine |
| euroopa naarits | konkureeriva võõrliigi (mink e ameerika naarits) levik | võõrliigi väljapüük |
| hallhüljes | keskkonnareostus,  elupaikade hävitamine | saastavate tegevuste reguleerimine,  elupaikade kaitse alla võtmine,  inimeste teadlikkuse tõstmine |

2) Mõelge koos pinginaabriga, kuidas teie saaksite oma igapäevaelus imetajate kaitsesse panustada. Pange kirja 2-3 mõtet.

……………………………………………………………………………………………………………………………………………………………………………………………………………………………………………………

……………………………………………………………………………………………………………………………………………………………………………………………………………………………………………………